Bárður Jákupsson

**Bárður Jákupsson** er føddur 23. desember 1943 í Tórshavn og er føroyskur listamálari og rithøvundur.

Bárður varð føddur í Havn í 1943, hann er sonur kenda føroyska rithøvundan Heðin Brú (Hans Jacob Jacobsen) og Katrinu Malenu Dalsgaard. Í 1967 giftist hann við Kristin Hervør Lützen frá Gjógv. Tey búgva í Hoyvík og eiga tríggjar synir: Róaldur (1974), Sveinur (1976) og Heðin (1980).

Hann lærdi til lærara og eftir tað gekk hann á listaskúlanum Kunstakademiet í Keypmannahavn 1970-1972. Síðan gjørdist hann lærari á Føroya Fólkaháskúla, og frá 1975-89 var hann leiðari á Listaskálanum í Havn, frá 1989 til 2003 var hann stjóri á Listasavni Føroya. 

Sum rithøvundur skrivar hann serliga um føroyska list. Hann hevur verið fyrilestraferðir í Danmark, Svøríki, Álandi, Finlandi og Grønlandi. Hann var ritstjóri á tíðarritinum “Mondul” (Føroya Fornminnissavn útg.) 1975-1991, hevur skrivað mangar greinar um siðsøgulig evni í Mondli; Fyrireikað og lagt til rættis 15 siðsøguligar framsýningar um føroysk evni, m.a. í Smithsonian Institute, Washington DC og Seattle 1976, “Færøerne i Fokus”, Forum Kph. 1986 og “Färöarna på Skansen”, Stokkhólmi 1988. Hann var eðarbeiðari við “Hunters of the North” (Veiðimentan í Útnorðri), Norðurlandahúsið o.fl. 2002. Í 2005 var hann kurator við “TransForm” (íslendsk-grønlendsk-føroysk sniðgeving) á Norðurbryggjuni í Keypmannahavn í 2005. Hann var meðarbeiðari við Weilbachs Kunstnerleksikon 1994-2000. Í 2001-02 stóð hann fyri sjónvarpsrøð í 11 pørtum um føroyska myndlist.

## Verk

* *[[Mikines]]*. E. Thomsen, 1990 (255 s., dansk og færøsk, fik Færøernes litteraturpris for skønlitteratur i 1991)
* *[[William Heinesen]] som billedkunstner, i Tårnet midt i verden*. 1994
* *[[Tummas Arge]]*. Listasavn Føroya, 1998
* *Myndlist í Føroyum*. Sprotin, 2000 – ISBN 99918-44-53-8
** *Færøernes Billedkunst*. Atlantia, 2000 – ISBN 87-91052-00-9 (donsk útgáva)
* *[[Ingálvur av Reyni]], 25 vatnlitamyndir.* Atlantia, 2001 – ISBN 87-91052-01-7 (danskt og føroyskt)
*Tre Brødre (um listabrøðurnar Torbjørn, Hans Paula og Marius Olsen)
*Randers Kunstmuseum og Kastrupgårdsamlingen 2006
*Pictorial Arts in the Faroe Islands, Sprotin 2007
*Torbjørn Olsen, Atlantia 2007

Hevur harumframt skrivað eina langa røð av greinum í tíðarrit, myndaskráir, yvirlitsverk, listafrøðisbøkur o.t. um føroyska list; 

## Myndprýðingar
### Bóka- og veggjaprýði vm.
Myndskrýtt rættiliga nógvar bøkur: 
*Snæbjørn og Óli Jarnheysur, Bókagarður 1974
*Litflora, Føroya Fróðskaparfelag, 1980
*Teknað 24 frímerkjarøðir fyri Postverk Føroya

### Prýðing av rúmum, bygningum vm.
*Landssjúkrahúsið (barnadeildin)
*Føroya Handilsskúli
*Lágargarður
*Fróðskaparsetur Føroya
*Dronningens Ferieby, Grenå DK (Statens Kunstfond)
*Østre Landsret, Keypmannahavn 
*Norrøna (Smyril Line)

### Senografi
Senografi til ballettina Harra Pætur og Elinborg, Íslendska Ballettin.

## Heiður
* 1976 - Barnamentanarheiðursløn Tórshavnar býráðs
* 1991 - Bókmentavirðisløn M.A. Jacobsens fyri fagrarbókmentir.
* 1991 - Arbeiðslegat frá Statens Kunstfond
* 2019 - Mentanarvirðisløn Landsins 2018 
* Heiðurslimur í Tjaldur-Finland og Samfundet Sverige-Färöarna. 
* Limur í Kunstnersamfundet DK.

## Bókmentir um Bárður Jákupsson
* Steinbjørn Berghamar Jacobsen: *Bárður Jákupsson.* Norðurlandahúsið, 1994

## Slóðir úteftir
* Heimasíðan hjá Bárður Jákupssyni

## Keldur

Bólkur:Føroyskir listamálarar
Bólkur:Føroyskir rithøvundar
Bólkur:Føroyskir ritstjórar
Bólkur:Føðingar í 1943